Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: 164/1997. (IX. 30.) Korm. rendelettel létrehozta.
Paragraph Index: 443

1993. évi LIX. tv. 29. § (1) bekezdés f) pontja szerint nem tartozik az országgyűlési biztos hatáskörébe a folyamatban lévő bírósági eljárás, és a bírósági ítélet vizsgálata, ezért az eljárást megszüntetem. Kérem a leírtakra figyelemmel tájékoztatásom szíves tudomásulvételét. Kelt: Dr. Polt Péter Ügyszám: OBH 1676/4/1997. Tisztelt Asszonyom! Az Országgyűlési Biztos Hivatalához intézett beadványában sérelmezi a Főpolgármesteri Hivatalnak a 154-es autóbuszjárat hétvégi szüneteltetésével kapcsolatos intézkedését. Az 1993. évi LIX. tv. 16. § (1) bekezdése értelmében az országgyűlési biztoshoz bárki fordulhat, ha megítélése szerint valamely hatóság, illetve közszolgáltatást végző szerv eljárása, ennek során hozott határozata, illetőleg a hatóság intézkedésének elmulasztása következtében alkotmányos jogaival összefüggésben sérelem érte, vagy ennek közvetlen veszélye áll fenn, feltéve, hogy a rendelkezésre álló közigazgatási jogorvoslati lehetőségeket már kimerítette, illetve jogorvoslati lehetőség nincs számára biztosítva. A szóban forgó járat hétvégi megszüntetése következtében három megállóhely marad ellátatlanul, de ezek esetén az egyéb tömegközlekedési alapellátást biztosító eszközök elérhetők. A helyi önkormányzatokról szóló 1990. évi LXV. tv.

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes